Diari Oficial de la Generalitat Valenciana


Sumari del DOGV 8514, del 26-03-2019 (2019/2062)

Notificació de la sentència dictada en el procediment de guarda i custòdia número 515/2017.
-------------------------------------------------------------------------------------------

### Dades del document

Número de DOGV
:   8514

Data del DOGV
:   26-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/2062


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 515/2017. [2019/2062]  
Vicenta María Casañ Arandiga, lletrada de l'Administració de justícia del Jutjat de Primera Instància número 8 de València, faig saber, que el procés de família seguit en aquest jutjat amb el número 515/2017 a instàncies de María Isabel Carrillo Martínez contra Florin Patrariu dimanen actuacions de guarda, custòdia o aliments de fills menors no matrimonials no consensuats, i s'ha dictat la següent resolució la dispositiva de la qual és:  
  
«Dispositiva  
Estime substancialment la demanda plantejada per María Isabel Carrillo Martínez representada per la procuradora Gema Mañez Ibáñez i assistit del lletrat Juan Ramón Moncho Pastor contra Florin Petrariu, declarat en rebel·lia per incompareixença en aquestes actuacions, i en els quals ha sigut part el Ministeri Fiscal, sobre guarda, custòdia i aliments de fill menor, i ordene les mesures definitives següents derivades del cessament de la convivència entre les parts:  
1a. L'atribució de l'exercici exclusiu de la pàtria potestat sobre la filla menor, D., a la progenitora María Isabel Carrillo Martínez.  
2a. S'atribueix la guarda i custòdia de la filla menor, D., a la mare María Isabel Carrillo Martínez.  
3a. No es fixa cap règim de visites a favor del progenitor, sense perjudici que el sol·licitara i la filla es mostrara conforme, donada la seua edat.  
4a. Florín Petrariu contribuirà com a prestació per aliments per a la filla menor D. i ingressarà en el compte bancari que designe, per mesos anticipats i dins dels cinc primers dies de cada mes, la quantitat de 150 euros, la suma pecuniària dels quals serà anualment actualitzada en relació amb l'Índex de Preus del Consum, juntament amb la meitat de les despeses de caràcter extraordinari de la menor. Tot això sense fer una especial condemna a costes d'aquest procediment.  
Així, aquesta és la meua sentència, de conformitat amb el que es disposa en els articles 265 i 266 de la Llei orgànica del poder judicial, que s'anotarà en el llibre corresponent i se'n portarà testimoniatge a les actuacions originals, i es notificarà a les parts, fent-los saber que en contra es podrà interposar en aquest jutjat recurs d'apel·lació, dins dels 20 dies següents a la seua notificació prèvia constitució de depòsit de 50 euros en el compte de depòsits i consignacions d'aquest jutjat, en l'entitat Banco Santander, SA (DA 15a de la LO 1/2009).  
Ho pronuncie, mane i signe.»  
  
Publicació. L'anterior sentència ha estat llegida i publicada pel jutge que la va dictar, de forma legal i en el mateix dia de la seua data.  
Atés que es desconeix el domicili o la residència actuals de la part demandada, per resolució de conformitat amb el que es disposa en els articles 156.4 i 164 de la Llei 1/2000, d'enjudiciament civil, s'ha acordat la publicació d'aquest edicte en el tauler d'anuncis del Jutjat per a portar a efecte la diligència de notificació a Florín Petrariu.  
  
  
València, 26 de desembre de 2018.- La lletrada de l'Administració de justícia: Vicenta María Casañ Arandiga.